ANAN ตั้งบ.ย่อย ลุยธุรกิจพัฒนาอสังหาฯ จ่อปันผล 0.04 บ./หุ้น XD 23 ส.ค.59
ANAN ตั้งบ.ย่อย “อนันดา เอแพค บางจาก” ลุยธุรกิจพัฒนาอสังหาฯ จ่อปันผล 0.04 บ./หุ้น XD 23 ส.ค.59
11 ส.ค. 2559

บริษัท อนันดา ดีเวลลอปเม้นท์ จำกัด (มหาชน) หรือ ANAN ระบุว่า ที่ประชุมคณะกรรมการบริษัท เมื่อวันที่ 10 ส.ค.59 อนุมัติจัดตั้งบริษัทย่อย ภายใต้ชื่อ “บริษัทอนันดา เอแพค บางจาก จำกัด” ประกอบธุรกิจพัฒนาอสังหาริมทรัพย์ ด้วยทุนจดทะเบียน 100,000 บาท โดย ANAN ถือหุ้นร้อยละ 99.70
พร้อมกันนี้ ยังอนุมัติจ่ายปันงวดดำเนินงานวันที่ 1 ม.ค.59 ถึงวันที่ 30 มิ.ย.59 เป็นเงินสดจำนวน 0.04 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค.59 และกำหนดจ่ายเงินปันผลในวันที่ 9 ก.ย.59